Klage fra Enhedslisten over manglende behandling af forslag 
Sagsfremstilling 
21.    Klage fra Enhedslisten over manglende behandling af forslag  
                                                                                                                        Åbent 
Sagsnr.: 326-2014-71583       J.nr.: 00.01.00            Gunnar Hansen.: 326-2014-80173 
  
[adresse] 
Kommunalbestyrelsesmedlem Rasmus Mortensen anmoder, på Enhedslistens vegne, om at få nedenstående 
behandlet på Kommunalbestyrelsesmødet: 
  
"På [adresse] den 19. februar 2014 havde jeg stillet 3 forslag omhandlende  
Kontanthjælpsreformen, det "sorte hul" (om syge borgere på kontanthjælp) samt om nyttejob, aktivering og barsel. 
  
Et flertal afviste at behandle forslagene fordi man ikke mente forslaget om Kontanthjælpsreformen havde kommunal 
relevans. (Forvaltningen / Borgmesteren havde placeret forslagene om det "sorte hul" og om nyttejob, aktivering og 
barsel, som bilag til forslaget om Kontanthjælpsreformen og de blev således også afvist.) 
  
Jeg vil derfor gerne have vurderet om et forslag der handler om at sætte sager omhandlende borgere i Kalundborg 
midlertidigt i bero, kan afvises at blive behandlet, fordi man ikke mener det har kommunal relevans. 
Som tilføjelse kan oplyses, at landets socialchefer har stillet spørgsmålstegn ved reformen. Og reformen har halveret 
indtægtsgrundlaget for en del borgere i kommunen.  
  
Her er forslaget som et flertal afviste at behandle: 
ÅBENT BREV TIL Werner Johansen 
KONTANTHJÆLPSREFORMEN STRITTER 
Kontanthjælpsreformen stritter når kommunerne skal finde frem til, om unge under 30 år er uddannelsesparate. Blot 
14 % af de unge i nogen kommuner, er gået fra kontanthjælp til den nye, lave uddannelsesydelse, mens andre 
kommuner har vurderet at 87 % unge er uddannelsesparate. Beskæftigelsesminister Jytte Lauridsen har udtalt, at 
hun er rystet over, de store forskelle mellem kommunerne og hun vil stramme op på Vejledningen. Og hun vil sende 
besked til kommunerne om, at gravide ikke skal kortes i ydelse, da de naturligvis ikke kan forventes at kunne opfylde 
lovens krav før de har født og har haft barsel. Ministeren har også givet udtryk for, at unge, der er notorisk syge heller 
ikke skal kortes i kontanthjælpsydelsen, som det ellers er planen.  
På baggrund af ovenstående mener Enhedslisten, at alle sager omkring Kontanthjælpsreformen i Kalundborg 
midlertidigt sættes i bero, indtil ministeriet har skabt klarhed over reglerne i forhold til den nye [adresse]." 
  
BEHANDLING 
Kommunalbestyrelsen. 
  
  
  
Kommunalbestyrelsens møde den 26. marts 2014: 
Pkt. udgik under bemærkninger til dagsorden. 
